અઢી વર્ષ અગાઉ ‘અનામત’ આંદોલન કરી રહેલા પાટીદારોના કારણે સાબરકાંઠા જિલ્લા પંંચાયત અને તમામ આઠેય તાલુકા પંચાયતોમાં કોંગ્રેસનો પંજાએ રાજ મેળવી લીધું હતું પરંતુ પંદર દિવસ અગાઉ અઢી વર્ષની ટર્મ પુરી થઈ ત્યાં જ ભાજપે કોંગ્રેસના સદસ્યોની મહેરબાનીથી આઠ પૈકી ત્રણ તાલુકા પંચાયત આંચકી લીધી હતી, હવે જાણે કે જિલ્લા પંચાયત પણ કોંગ્રેસ પાસેથી આંચકવાનો વારો હોય તેમ આજે ૬ સદસ્યોએ નવી સમિત્તિઓમાં તેમને અને તેમના તાલુકાની બાદબાકી કરી દીધી હોવાના આક્ષેપ સાથે કોંગ્રેસમાંથી રાજીનામા ધરી દીધા છે.